Neuvoston yhteinen kanta 2004/293/YUTP, annettu 30 päivänä maaliskuuta 2004, entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta



Virallinen lehti nro L 094 , 31/03/2004 s. 0065 - 0068



Neuvoston yhteinen kanta 2004/293/YUTP, annettu 30 päivänä maaliskuuta 2004, entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto hyväksyi 16 päivänä huhtikuuta 2003 yhteisen kannan 2003/280/YUTP(1) entisen Jugoslavian alueen kansainvälisen rikostuomioistuimen toimeksiannon tehokkaan täytäntöönpanon tukemisesta. (2) Neuvosto teki 27 päivänä kesäkuuta 2003 neuvoston päätöksen 2003/484/YUTP(2) yhteisen kannan 2003/280/YUTP täytäntöönpanosta. Päätöksessä korvataan yhteisen kannan liitteessä oleva henkilöluettelo päätöksen liitteessä olevalla luettelolla. (3) Yhteisen kannan 2003/280/YUTP voimassaolo päättyy 15 päivänä huhtikuuta 2004. (4) Entisen Jugoslavian alueen kansainvälisen rikostuomioistuimen syytteeseen asettamia henkilöitä on edelleen vapaina, ja on näyttöä siitä, että heitä autetaan jatkamaan oikeuden pakoilua. (5) Tätä taustaa vasten neuvosto katsoo, että on välttämätöntä jatkaa yhteisen kannan 2003/280/YUTP voimassaoloa 12 kuukaudella ja päivittää niiden henkilöiden luettelo, joihin tätä yhteistä kantaa sovelletaan, ON HYVÄKSYNYT TÄMÄN YHTEISEN KANNAN: 1 artikla 1. Jäsenvaltioiden on toteutettava tarvittavat toimenpiteet estääkseen niiden henkilöiden pääsyn alueelleen ja kauttakulun alueensa kautta, jotka on lueteltu liitteessä ja jotka ovat osallisina toiminnassa, joka auttaa vapaina olevia henkilöitä jatkamaan oikeuden pakoilua sellaisten rikosten osalta, joista entisen Jugoslavian alueen kansainvälinen rikostuomioistuin on asettanut heidät syytteeseen, tai jotka muuten toimivat tavalla, joka voi estää entisen Jugoslavian alueen kansainvälistä rikostuomioistuinta panemasta toimeksiantoaan tehokkaasti täytäntöön. 2. Mitä 1 kohdassa säädetään, ei velvoita jäsenvaltioita kieltämään omien kansalaistensa pääsyä alueelleen. 3. Mitä 1 kohdassa säädetään, ei vaikuta tapauksiin, joissa jokin kansainvälisen oikeuden velvoite sitoo jäsenvaltiota, etenkin: a) kansainvälisen hallitustenvälisen järjestön isäntämaana; b) Yhdistyneiden Kansakuntien koolle kutsuman tai sen suojeluksessa järjestettävän kansainvälisen konferenssin isäntämaana; tai c) erioikeuksia ja vapauksia myöntävän monenvälisen sopimuksen nojalla. Neuvostolle on ilmoitettava kustakin tällaisesta tapauksesta. 4. Mitä 3 kohdassa säädetään, katsotaan koskevan myös tapauksia, joissa jäsenvaltio toimii Euroopan turvallisuus- ja yhteistyöjärjestön (Etyj) isäntämaana. 5. Jäsenvaltiot voivat myöntää 1 kohdassa tarkoitetuista toimenpiteistä poikkeuksia, jos matkustaminen on perusteltua pakottavista humanitaarisista syistä tai jos kyseessä on osallistuminen sellaisiin hallitustenvälisiin kokouksiin, Euroopan unionin järjestämät kokoukset mukaan lukien, joissa käydään sellaista poliittista vuoropuhelua, joka tukee välittömästi entisen Jugoslavian alueen kansainvälistä rikostuomioistuinta toimeksiantonsa täytäntöönpanossa. 6. Jäsenvaltion, joka haluaa myöntää 5 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen esitä kirjallista vastalausetta 48 tunnin kuluessa ehdotettua poikkeusta koskevan ilmoituksen vastaanottamisesta. Jos yksi tai useampi neuvoston jäsen esittää vastalauseen, neuvosto voi määräenemmistöllä päättää myöntää ehdotetun poikkeuksen. 7. Jos jäsenvaltio sallii 3, 4, 5 ja 6 kohdan nojalla liitteessä lueteltujen henkilöiden pääsyn alueelleen ja kauttakulun alueensa kautta, lupa rajoitetaan koskemaan ainoastaan sitä tarkoitusta, johon se on myönnetty, ja niitä henkilöitä, joita se koskee. 2 artikla Neuvosto hyväksyy tarvittaessa muutoksia liitteessä olevaan luetteloon jäsenvaltion tai komission ehdotuksesta. 3 artikla Jotta edellä tarkoitetut toimenpiteet olisivat mahdollisimman tehokkaita, Euroopan unioni rohkaisee kolmansia valtioita hyväksymään rajoittavia toimenpiteitä, jotka ovat samankaltaisia kuin tässä yhteisessä kannassa. 4 artikla Tämä yhteinen kanta tulee voimaan päivänä, jona se hyväksytään. Sitä noudatetaan 12 kuukauden ajan. Sitä tarkastellaan säännöllisesti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu. 5 artikla Tämä yhteinen kanta julkaistaan Euroopan unionin virallisessa lehdessä. Tehty Brysselissä 30 päivänä maaliskuuta 2004. Neuvoston puolesta M. McDowell Puheenjohtaja (1) EUVL L 101, 23.4.2003, s. 22. (2) EUVL L 162, 1.7.2003, s. 77. LIITE Luettelo 1 artiklassa tarkoitetuista henkilöistä 1. BJELICA, Milovan Syntymäaika ja -paikka: 19.10.1958, Rogatica, Bosnia ja Hertsegovina, Jugoslavian sosialistinen liittotasavalta Passin numero: 0000148, myönnetty 26.7.1998 Srpsko Sarajevossa Kansallisen henkilökortin numero: 1910958130007 Peitenimet: Cicko Osoite: CENTREK Company, Pale 2. ECIM, Ljuban Syntymäaika ja -paikka: 6.1.1964, Sviljanac, Bosnia ja Hertsegovina, Jugoslavian sosialistinen liittotasavalta Passin numero: 0144290, myönnetty 21.11.1998 Banja Lukassa. Viimeinen voimassaolopäivä 21.11.2003 Henkilökortin numero: 601964100083 Peitenimet: Osoite: Ulica Stevana Mokranjca 26, Banja Luka, Bosnia ja Hertsegovina 3. KARADZIC, Aleksandar Syntymäaika ja -paikka: 14.5.1973, Sarajevo Centar, Bosnia ja Hertsegovina, Jugoslavian sosialistinen liittotasavalta Passin numero: 0036395. Voimassaolo päättynyt 12.10.1998 Peitenimet: Sasa Osoite: 4. KARADZIC, Ljiljana (omaa sukua: ZELEN) Syntymäaika ja -paikka: 27.11.1945, Sarajevo Centar, Bosnia ja Hertsegovina, Jugoslavian sosialistinen liittotasavalta Vanhemmat Vojo ja Anka Passin/henkilökortin numero: Peitenimet: Osoite: 5. KOJIC, Radomir Syntymäaika ja -paikka: 23.11.1950, Bijela Voda, Sokolac Canton, Bosnia ja Hertsegovina, Jugoslavian sosialistinen liittotasavalta Vanhemmat Milanko ja Zlatana Passin numero: 4742002, myönnetty vuonna 2002 Sarajevossa. Voimassaolo päättyy vuonna 2007 Henkilökortin numero: 03DYA1935, myönnetty 7.7.2003 Sarajevossa Peitenimet: Mineur tai Ratko Osoite: 115 Trifka Grabeza, Pale tai Hotel KRISTAL, Jahorina 6. KOVAC, Tomislav Syntymäaika ja -paikka: 4.12.1959, Sarajevo, Bosnia ja Hertsegovina, Jugoslavian sosialistinen liittotasavalta Isän nimi Vaso Henkilökortin numero: 412959171315 Peitenimet: Tomo Osoite: Bijela, Montenegro ja Pale, Bosnia ja Hertsegovina 7. KRASIC, Petar Syntymäaika ja -paikka: Passin/henkilökortin numero: Peitenimet: Osoite: 8. KUJUNDZIC, Predrag Syntymäaika ja -paikka: 30.1.1961, Suho Pole, Doboj, Bosnia ja Hertsegovina, Jugoslavian sosialistinen liittotasavalta Isän nimi Vasilija Henkilökortin numero: 30011961120044 Peitenimet: Predo Osoite: Doboj, Bosnia ja Hertsegovina 9. LUKOVIC, Milorad Ulemek Syntymäaika ja -paikka: 15.5.1968, Belgrad, Serbia, Jugoslavian sosialistinen liittotasavalta Passin/henkilökortin numero: Peitenimet: Legija (väärennetty henkilökortti nimellä IVANIC, Zeljko) Osoite: piileskelee 10. MANDIC, Momcilo Syntymäaika ja -paikka: 1.5.1954, Kalinovik, Bosnia ja Hertsegovina, Jugoslavian sosialistinen liittotasavalta Passin numero: 0121391, myönnetty 12.5.1999 Srpsko Sarajevossa Bosnia ja Hertsegovinassa Kansallisen henkilökortin numero: JMB 0105954171511 Peitenimet: Momo Osoite: Diskoteekki GITROS, Pale 11. MICEVIC, Jelenko Syntymäaika ja -paikka: 8.8.1947, Borci-Konjic, Bosnia ja Hertsegovina, Jugoslavian sosialistinen liittotasavalta Vanhemmat Luka ja Desanka, omaa sukua SIMIC Passin/henkilökortin numero: Peitenimet: Filaret Osoite: Milesevon luostari, Serbia ja Montenegro 12. RATIC, Branko Syntymäaika ja -paikka: 26.11.1957, Mihaljevci Sl. Pozega, Bosnia ja Hertsegovina, Jugoslavian sosialistinen liittotasavalta Passin numero: 0442022, myönnetty 17.9.1999 Banja Lukassa. Voimassaolo päättyi 17.9.2003 Henkilökortin numero: 2611957173132 Peitenimet: Osoite: Ulica Krfska 42, Banja Luka, Bosnia ja Hertsegovina 13. ROGULJIC, Slavko Syntymäaika ja -paikka: 15.5.1952, Srpska Crnja, Hetin, Serbia, Jugoslavian sosialistinen liittotasavalta Passin/henkilökortin numero: Voimassa oleva passi, numero 3747158, myönnetty 12.4.2002 Banja Lukassa, viimeinen voimassaolopäivä: 12.4.2007. Passi, numero 0020222, jonka voimassaolo päättynyt, myönnetty 25.8.1988 Banja Lukassa. Voimassaolo päättynyt 25.8.2003 Henkilökortin numero: 1505952103022. Henkilökorttiin merkitty kaksi lasta Peitenimet: Osoite: 21 Vojvode Misica, Laktasi, Bosnia ja Hertsegovina 14. VRACAR, Milenko Syntymäaika ja -paikka: 15.5.1956, Nisavici, Prijedor, Bosnia ja Hertsegovina, Jugoslavian sosialistinen liittotasavalta Passin henkilökortin/numero: Voimassa oleva passi, numero 3965548, myönnetty 29.8.2002 Banja Lukassa, viimeinen voimassaolopäivä 29.8.2007. Passit, joiden voimassaolo päättynyt: numero 0280280, myönnetty 4.12.1999 Banja Lukassa (viimeinen voimassaolopäivä 4.12.2004) ja numero 0062130, myönnetty 16.9.1998 Banja Lukassa (viimeinen voimassaolopäivä 16.9.2003) Peitenimet: Osoite: 14 Save Ljuboje, Banja Luka, Bosnia ja Hertsegovina.